Návrh

VYHLÁŠKA
Dopravného úradu

z ...2027,
ktorou sa ustanovujú náležitosti žiadosti o vydanie a o zmenu osvedčenia na poskytovanie výcviku člena leteckého personálu

Dopravný úrad podľa § 176 ods. 2 písm. a) tretieho bodu zákona č. ..../2026 Z. z. o civilnom letectve a o zmene a doplnení niektorých zákonov (letecký zákon) (ďalej len „zákon“) po dohode s Ministerstvom dopravy Slovenskej republiky ustanovuje:

§ 1

(1) Žiadosť o vydanie osvedčenia na poskytovanie výcviku člena leteckého personálu obsahuje
a) údaje o žiadateľovi v rozsahu podľa § 168 ods. 1 zákona,
b) druh vlastníctva, 
c) vyhlásenie žiadateľa,
d) [bookmark: _GoBack]údaje o zodpovednej osobe žiadateľa v rozsahu podľa § 168 ods. 2 zákona,
e) dátum a miesto vyhotovenia žiadosti.

(2) Žiadosť o zmenu osvedčenia na poskytovanie výcviku člena leteckého personálu obsahuje
a) údaje o žiadateľovi v rozsahu podľa § 165 ods. 1 zákona,
b) označenie osvedčenia, ktorého sa týka zmena,
c) označenie požadovanej zmeny a dôvod zmeny,
d) náležitosti podľa odseku 1 dotknuté zmenou,
e) dátum a miesto vyhotovenia žiadosti.

(3) Prílohou žiadosti podľa odseku 1 a 2 je
a) štruktúra riadenia podľa druhu poskytovaného kurzu,
b) letiská použité na výcvik; ak letisko nie je vo vlastníctve žiadateľa, zmluva s vlastníkom °letiska oprávňujúca žiadateľa na použitie letiska a koordinačná smernica,
c) zoznam inštruktorov,
d) druh požadovaných výcvikových kurzov,
e) zoznam lietadiel použitých na výcvik; ak lietadlo nie je vo vlastníctve žiadateľa, zmluva s vlastníkom lietadla oprávňujúca žiadateľa na použitie lietadla,
f) výcvikové zariadenia použité na výcvik,
g) prevádzková príručka,
h) príručka riadenia bezpečnosti,
i) príručka riadenia zhody,
j) výcvikové príručky k žiadaným kurzom,
k) zmluva o riadení zachovania letovej spôsobilosti.

§ 2

Táto vyhláška nadobúda účinnosť 1. apríla 2027.

